  Виталий Пронин 3-тӥ-5-тӥ гудырикошконэ шаеармы ортчоз квадроциклъёсын ӵошатскон. Дорамы вуозы Россиысь, Украинаысь, Казахстанысь 80-лэсь уно ворттылӥсьёс. Ужрад кӧня ке нунал ӵоже ортчоз. Сӥё-дано усьтӥськоз Ижын, вань мылкыд карисьёс быгатозы спорстменъёсын, соослэн мудрон техникаенызы туспуксьылыны, нош ӵошатскон кутскоз 2-тӥ нуналаз Ижысь Берш архитекторлэн ульчаяз. Квадроциклъёс ортчозы шуг сюресэз, со кыстӥськоз Дэри, Шаркан, Вотка но Якшур-Бӧдья ёросъёстӥ. Та ӵошатскон Россилэн кубокез понна нюръяськонлэн 2-тӥ этапез луоз. Кутскозы соос Волгоград улосвылын оштолэзе, нош Удмуртиысен спортсменъёс мынозы Челябинск улосвылэ, отын куарусёнэ радъяськоз берпуметӥ ӵошатскон. Тодады вайытом: нырысьсэ Can-Am X Race ӵошатсконъёс шаеармы ортчизы 2015-тӥ арын. Сергей Захаров  